open-index/open-wikipedia-markdown huggingface dataset:
โตโยต้า ลีกคัพ 2555

ฟุตบอลไทยลีกคัพ **"โตโยต้า ลีกคัพ 2555"** เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลไทยคม เอฟเอคัพ ภายใต้การจัดการของสมาคมฟุตบอลแห่งประเทศไทย ร่วมมือกับ บริษัทไทยพรีเมียร์ลีก และ การกีฬาแห่งประเทศไทย โดยมี บริษัทโตโยต้า มอเตอร์ ประเทศไทย(จำกัด) เป็นผู้ให้การสนับสนุนหลัก

เริ่มการแข่งขันรอบคัดเลือกตั้งแต่วันที่ 3 เมษายน ไปจนถึงรอบชิงชนะเลิศ ที่ สนามศุภชลาศัย

## รางวัล
* **ทีมชนะเลิศ** - บุรีรัมย์ ยูไนเต็ด รับเงินรางวัล 5,000,000 บาท + พร้อมกับเป็นตัวแทนทีมจากประเทศไทยไปแข่งขันรายการโตโยต้า พรีเมียร์คัพ กับสโมสรจากประเทศญี่ปุ่น
* **ทีมรองชนะเลิศ** - ราชบุรี มิตรผล เอฟซี รับเงินรางวัล 1,000,000 บาท 
* **ทีมอันดับที่ 3** - บางกอกกล๊าส เอฟซี กับ ทีโอที เอสซี รับเงินรางวัล 250,000 บาท
* **ทีมแฟร์เพลย์** - ชลบุรี เอฟซี ได้รับรางวัล รถกระบะโตโยต้า ไฮลักซ์ วีโก้ รุ่นดับเบิ้ลแคบ พรีรันเนอร์ 2.5 E VN เทอร์โบ มูลค่า 791,000 บาท
* **นักเตะยอดเยี่ยม** - อภิเชษฐ์ พุฒตาล (บุรีรัมย์ ยูไนเต็ด) ได้รับรางวัล รถยนต์โตโยต้า คัมรี่ ไฮบริด 2.5 V+DVD NAVIGATOR มูลค่า 1,869,000 บาท
* **ดาวรุ่งยอดเยี่ยม** - อรรถพงศ์ หนูพรหม (ราชบุรี มิตรผล เอฟซี)
* **ดาวซัลโว** - คลีตัน ซิลวา (บีอีซี เทโรศาสน) ได้รับ รถจักรยานยนต์ ยามาฮ่า ทีทีเอ็กซ์ 46,500 บาท
* **ยิงประตูเร็วที่สุด** - กฤษณะ ต่ายวัลย์ (พัทยา ยูไนเต็ด) ได้รับ รถจักรยานยนต์ ยามาฮ่า ทีทีเอ็กซ์ 46,500 บาท

## ระบบการแข่งขัน
* **รอบคัดเลือก** - เปิดรับสมัครสโมสร จาก ลีกภูมิภาค ดิวิชั่น 2 (แข่งขันนัดเดียว)
ทำการจับสลากวันที่ 23 มีนาคม
* **รอบ 64 ทีม** - 18 สโมสร ไทยพรีเมียร์ลีก, 18 สโมสร ลีก ดิวิชั่น 1 + 28 สโมสรจากรอบคัดเลือก (แข่งขันนัดเดียว)
* **รอบ 32 ทีม** - 32 สโมสร ผู้ชนะรอบ 64 ทีม (แข่งขันนัดเดียว)
* **รอบ 16 ทีม** - 16 สโมสร ผู้ชนะรอบ 32 ทีม (แข่งขันนัดเดียว)
* **รอบ 8 ทีม** - 8 สโมสร ผู้ชนะรอบ 16 ทีม (แข่งขัน 2 นัด เหย้า-เยือน)
* **รอบรองชนะเลิศ** - 4 สโมสร ผู้ชนะรอบ 8 ทีม (แข่งขัน 2 นัด เหย้า-เยือน)
* **รอบชิงชนะเลิศ** - 2 สโมสร ผู้ชนะรอบรองชนะเลิศ
ทำการแข่งขันที่ สนามศุภชลาศัย

## รอบคัดเลือก

การแข่งขันรอบคัดเลือกจะเล่นในภูมิภาคของสโมสรจากลีกภูมิภาค ดิวิชั่น 2 โดยแบ่งออกเป็น 5 กลุ่มตามภูมิภาค

## รอบแรก
**รอบแรก** หรือ **รอบ 64 ทีม** ทำการจับสลากวันพุธที่ 22 พฤษภาคม ณ ห้องแกรนด์บอลรูม โรงแรมคอนราด โดยในรอบนี้ ทีมที่แข่งอยู่ในระดับลีกภูมิภาค ดิวิชั่น 2 28 ทีมนั้น จะถูกวางให้เป็นทีมเยือนตามกติกาของกฎ โตโยต้า ลีกคัพ
 

## รอบ 32 ทีมสุดท้าย
จับสลากประกบคู่การแข่งขัน โตโยต้า ลีก คัพ ประจำฤดูกาลปี 2012 รอบ 32 ทีม พฤหัสบดีที่ 14 มิถุนายน 2555 ณ ห้องประชุมรอดโพธิ์ทอง สนามกีฬาแห่งชาติ 14.00 น.

## รอบ 16 ทีมสุดท้าย
จับสลากประกบคู่การแข่งขัน โตโยต้า ลีก คัพ ประจำฤดูกาลปี 2012 รอบ 16 ทีม (แข่งขันนัดเดียว) จับสลากวันที่ 24 กค. 55 14.00น. ณ ห้องประชุมรอดโพธิ์ทอง สนามกีฬาแห่งชาติ

## รอบ 8 ทีมสุดท้าย
จับสลากประกบคู่การแข่งขัน โตโยต้า ลีก คัพ ประจำฤดูกาลปี 2012 รอบ 8 ทีม (แข่งขันระบบเหย้า-เยือน) 

## รอบรองชนะเลิศ
จับสลากประกบคู่การแข่งขัน โตโยต้า ลีก คัพ ประจำฤดูกาลปี 2012 รอบ 4 ทีม (แข่งขันระบบเหย้า-เยือน)
ในวันที่ 20 กันยายน 2555 เวลา 14:00 น. ณ ห้องประชุมรอดโพธิ์ทอง ภายในสนามศุภชลาศัย สนามกีฬาแห่งชาติ

## รอบชิงชนะเลิศ

## อ้างอิง

ลีกคัพ
ทไย
หมวดหมู่:ประเทศไทยในปี พ.ศ. 2555
องค์การตลาดเพื่อเกษตรกร

**องค์การตลาดเพื่อเกษตรกร** () หรือชื่อย่อว่า "อ.ต.ก." เป็นรัฐวิสาหกิจในสังกัดกระทรวงเกษตรและสหกรณ์ ก่อตั้งขึ้นครั้งแรกเมื่อ พ.ศ. 2517 มีวัตถุประสงค์เพื่อช่วยเหลือเกษตรกรด้านการตลาดสินค้าเกษตร การเจรจา การจำหน่าย และการเก็บรักษาสินค้าเกษตรหรือผลิตภัณฑ์ทางการเกษตร

## ประวัติ
องค์การตลาดเพื่อเกษตรกร ก่อตั้งขึ้นเมื่อวันที่ 5 ตุลาคม พ.ศ. 2517 มีผลบังคับใช้ในวันถัดไป ในระยะแรกยังไม่มีสำนักงาน โดยใช้อาคารกรมกสิกรรม (เดิม) ของกรมวิชาการเกษตร กระทรวงเกษตรและสหกรณ์ เป็นที่ตั้งสำนักงาน ต่อมาจึงได้ย้ายมาเช่าอาคารเอกชนบริเวณซอยกระทรวงสาธารณสุข ถนนสามเสน จากนั้นได้ดำเนินการก่อสร้างอาคารสำนักงานบนที่ดินซึ่งเช่าจากการรถไฟแห่งประเทศไทย พร้อมทั้งก่อสร้างตลาดกลางพหลโยธินและคลังสินค้า จำนวน 4 หลัง แล้วเสร็จใน พ.ศ. 2520ในปี​ พ.ศ.​ 2560 ตลาด อ.ต.ก. สวนจตุจักร ติดอันดับที่ 4 ตลาดสดที่ดีที่สุดในโลก จากการจัดอันดับ 10 ตลาดสดดีที่สุดของ CNN

## การบริหารงาน
องค์การตลาดเพื่อเกษตรกร มีคณะกรรมการบริหาร ประกอบด้วย รัฐมนตรีว่าการกระทรวงเกษตรและสหกรณ์ เป็นประธานกรรมการ ผู้แทนสำนักงบประมาณ ผู้แทนกระทรวงการคลัง และกรรมการอื่นอีกไม่เกิน 7 คน โดยมีจำนวนผู้แทนสถาบันเกษตรกรไม่น้อยกว่า 2 คน และมีผู้อำนวยการ อ.ต.ก. เป็นกรรมการและเลขานุการ

## อ้างอิง

หมวดหมู่:กระทรวงเกษตรและสหกรณ์
หมวดหมู่:รัฐวิสาหกิจไทย
หมวดหมู่:องค์การที่ก่อตั้งในปี พ.ศ. 2517
หมวดหมู่:หน่วยงานของรัฐบาลไทยในเขตจตุจักร
มัสยิดโคเบะ

thumb|มัสยิดโคเบะ

**มัสยิดโคเบะ** (, โคเบะโมซูกุ) หรืออาจรู้จักในชื่อ **มัสยิดมุสลิมโคเบะ** (, โคเบะมูซูริมูโมซูกุ) ศาสนสถานของศาสนาอิสลาม ตั้งอยู่ในย่านคิตาโนะ-โช  ซึ่งเป็นย่านของชาวต่างชาติในเมืองโคเบะ  และมัสยิดแห่งนี้ถือเป็นมัสยิดแห่งแรกของประเทศญี่ปุ่น ด้วยเหตุที่เป็นมัสยิดแห่งแรกในประเทศที่ก่อตั้งเพื่อเป็นศูนย์กลางของศาสนิกชนในญี่ปุ่น ที่นี่จึงได้รับสมญานามว่า **เมกกะแห่งญี่ปุ่น**

การก่อสร้างมัสยิดดังกล่าวได้รับการสนับสนุนจากเงินบริจาคจากศาสนิกโดยเฉพาะกลุ่มประชาชนที่มีเชื้อสายอินเดียและเติร์ก ที่รวบรวมโดยคณะกรรมการศาสนาอิสลามประจำเมืองโคเบะ เริ่มก่อสร้างในปี พ.ศ. 2471 และเปิดให้ปฏิบัติศาสนกิจในปี พ.ศ. 2478  เดิมมัสยิดโคเบะเคยถูกกองทัพเรือแห่งจักรวรรดิญี่ปุ่นเข้ายึดครองในปี พ.ศ. 2486 ทำให้ที่นี่เป็นเป้าหมายการโจมตีของข้าศึก และทำให้มัสยิดได้รับความเสียหายหนัก อย่างไรก็ตามภายหลังมัสยิดก็ได้เปิดให้ศาสนิกปฏิบัติศาสนกิจได้จนถึงทุกวันนี้ เมื่อครั้งที่เกิดแผ่นดินไหวครั้งใหญ่ฮันชิง พ.ศ. 2538 โครงสร้างของมัสยิดก็มิได้รับความเสียหาย

มัสยิดแห่งนี้สร้างตามอย่างสถาปัตยกรรมของตุรกีดั้งเดิม ออกแบบโดย ยาน โยเซฟ ชวากร์ ( ) สถาปนิกชาวเช็ก ซึ่งได้ออกแบบศาสนสถานด้วยสถาปัตยกรรมอย่างตะวันตกทั่วประเทศญี่ปุ่น

## อ้างอิง

## แหล่งข้อมูลอื่น

* เว็บไซต์ทางการของมัสยิดโคเบะ

หมวดหมู่:มัสยิดในประเทศญี่ปุ่น
หมวดหมู่:สิ่งก่อสร้างในโคเบะ
รัฐบัวโนสไอเรส

**บัวโนสไอเรส** () เป็นรัฐที่ใหญ่ที่สุดและมีประชากรมากที่สุดของรัฐในอาร์เจนตินา ชื่อรัฐมาจากชื่อกรุงบัวโนสไอเรส เมืองหลวงของรัฐคือเมืองลาปลาตา ที่ก่อตั้งในปี ค.ศ. 1882 รัฐนี้มีประชากร 15.6 ล้านคน คิดเป็นร้อยละ 39 ของจำนวนประชากรประเทศ รัฐมีเนื้อที่ 307,571 ตร.กม. (118,754 ตร.ไมล์) เป็นรัฐที่ใหญ่ที่สุดของประเทศ คิดเป็นร้อยละ 11 ของพื้นที่ของประเทศ

## อ้างอิง

## แหล่งข้อมูลอื่น

* เว็บไซต์ทางการ
* Short History of the partidos
* Secretary of Interior of the Province
* Buenos Aires Province Pictures 

บัวโนสไอเรส
หมวดหมู่:รัฐบัวโนสไอเรส
หมวดหมู่:รัฐและดินแดนที่ก่อตั้งในปี พ.ศ. 2363
นกกระทาญี่ปุ่น

**นกกระทาญี่ปุ่น** หรือ **นกคุ่มญี่ปุ่น** (; ; ) เป็นนกจำพวกนกกระทาหรือนกคุ่มชนิดหนึ่ง ในวงศ์ไก่ฟ้าและนกกระทา (Phasianidae)

มีรูปร่างตัวอ้วนกลม ขนเป็นลายเป็นจุดกระ ๆ สีขาว, สีทอง และขาวสลับดำ ปีกและหางสั้น บินได้เพียงระยะสั้น ๆ หากินเมล็ดพืชและแมลงอยู่ตามพื้นดินเป็นหลัก

มีความยาวทั้งตัวจรดหาง 20 เซนติเมตร เป็นนกพื้นถิ่นของภูมิภาคเอเชียตะวันออก กระจายพันธุ์ในไซบีเรีย, ที่ราบสูงแมนจูเรีย, คาบสมุทรเกาหลี และญี่ปุ่น สำหรับในประเทศไทยถือเป็นนกอพยพ ที่หาได้ยากในธรรมชาติ

นกกระทาญี่ปุ่น ในปัจจุบัน ถูกเลี้ยงเป็นสัตว์เศรษฐกิจ ด้วยการนำเนื้อและไข่บริโภค โดยถือเป็นนกกระทาชนิดที่ได้รับความนิยมในการเลี้ยงเป็นสัตว์เศรษฐกิจมากที่สุด

## อ้างอิง

## แหล่งข้อมูลอื่น

ญี่ปุ่น
หมวดหมู่:นกที่พบในประเทศไทย
หมวดหมู่:ปศุสัตว์
หมวดหมู่:สัตว์ที่พบในประเทศจีน
หมวดหมู่:นกที่พบในประเทศอินเดีย
วงศ์นกคุ่มอืด

**วงศ์นกคุ่มอืด** หรือ **วงศ์นกคุ่ม** (วงศ์: Turnicidae) เป็นวงศ์นกในอันดับนกนางนวล (Charadriiformes) ใช้ชื่อวงศ์ว่า Turnicidae 

จัดเป็นนกขนาดย่อม มีลักษณะคล้ายกับนกกระทาที่อยู่ในวงศ์ Phasianidae หรือวงศ์ไก่ แต่ทว่าแตกต่างกันที่ นกคุ่มอืดนั้นจะมีนิ้วเท้า 3 นิ้ว และไม่มีเดือยที่ข้อเท้า มีลักษณะโดยรวม คือ มีขนาดย่อม ปีกมีขนาดเล็ก ไม่สามารถบินได้ นอกจากในระยะใกล้ ๆ เช่น บินขึ้นไปบนต้นไม้ จึงหากินบนพื้นดินเช่นเดียวกันเป็นหลัก สีขนตามลำตัวมีลายประสีต่าง ๆ เพื่อแฝงตัวเข้ากับสภาพแวดล้อม ตัวเมียมีขนาดตัวใหญ่กว่าตัวผู้ มีสีสดใสกว่า และเป็นฝ่ายเกี้ยวพาราสี ขณะที่ตัวผู้จะทำหน้าที่กกไข่และเลี้ยงดูลูก ไข่ใช้เวลาฟักประมาณ 12-13 วัน  ลูกอ่อนใช้เวลาประมาณ 2 สัปดาห์ จึงสามารถอกนอกรังได้  มี 16 ชนิดทั่วโลก  พบกระจายพันธุ์ทั้งในทวีปเอเชีย, แอฟริกา และออสเตรเลีย แบ่งออกเป็น 2 สกุล (ดูในตาราง) สำหรับในประเทศไทยพบ 3 ชนิด คือ นกคุ่มอืดเล็ก (*Turnix sylvatica*), นกคุ่มอืดใหญ่ (*T. tanki*) และนกคุ่มอกลาย (*T. suscitator*)

## อ้างอิง

## แหล่งข้อมูลอื่น

หมวดหมู่:นกแบ่งตามวงศ์
หมวดหมู่:นกที่บินไม่ได้
หมวดหมู่:นกที่พบในประเทศไทย
นกคุ่ม

**นกคุ่ม** () เป็นนกสกุล *Coturnix* จัดอยู่ในกลุ่มนกกระทา ในวงศ์ไก่ฟ้าและนกกระทา (Phasianidae) วงศ์ย่อย Perdicinae

## สายพันธุ์

ซากฟอสซิลพบตั้งแต่ยุคโอลิโกซีนตอนปลาย - ยุคไมโอซีนตอนปลายที่ยุโรปกลางและยุโรปตะวันตกเฉียงใต้ บางครั้งจะเรียกว่า *Coturnix gallica* และอีกชนิด *C. donnezani* พบในยุคไพลโอซีนตอนต้น ถึงยุคเพลสโตซีนตอนต้นของยุโรป

## อ้างอิง

## แหล่งข้อมูลอื่น

หมวดหมู่:วงศ์ไก่ฟ้าและนกกระทา
แรงปรารถนา

**แรงปรารถนา** เป็นบทประพันธ์จากนวนิยายของ อาริตา (ทัศนีย์ คล้ายกัน) พิมพ์ครั้งแรกในปี พ.ศ. 2529 นิยายเรื่องนี้ได้ถูกสร้างเป็นภาพยนตร์ครั้งแรก เมื่อปี พ.ศ. 2530 กำกับการแสดงโดย พิศาล อัครเศรณี นำแสดงโดย ยุรนันท์ ภมรมนตรี, จริยา แอนโฟเน่, รัญญา ศิยานนท์

ในปี พ.ศ. 2555 ได้มีการสร้างเป็นละครโทรทัศน์ครั้งแรกโดย บริษัท ละครไท จำกัด  กำกับการแสดงโดย ยุทธนา ลอพันธ์ไพบูลย์ นำแสดงโดย ณเดชน์ คูกิมิยะ, คิมเบอร์ลี่ แอน โวลเทมัส, อเล็กซ์ เรนเดล, ณัฐวรา วงศ์วาสนา ออกอากาศทุกวันศุกร์ - อาทิตย์ 20:30- 22:30 เริ่มวันที่ 4 มกราคม พ.ศ. 2556 – 3 กุมภาพันธ์ พ.ศ. 2556 ต่อจากละคร เหนือเมฆ 2 มือปราบจอมขมังเวทย์  เขียนบทโทรทัศน์โดย ปณธี ออกอากาศในปี พ.ศ. 2556 ทางไทยทีวีสีช่อง 3  โดยในฉบับนี้ได้ปรับจากฉบับภาพยนตร์คือให้ภูวดลเป็นพี่น้องกับพิทยาขณะที่ในภาพยนตร์ให้ภูวดลเป็นลูกพี่ลูกน้องกับสุอาภา และในฉบับนี้ยังได้วิวัฒน์ ผสมทรัพย์ผู้รับบทภูวดลในฉบับภาพยนตร์มาร่วมแสดงด้วยในบท ณรงค์ พ่อของรวีพรรณ

## นักแสดง

## เพลงประกอบละคร พ.ศ. 2556
* เพลง หยุดรักยังไง - Zeal
* เพลง อยากเป็นคนนั้น - AB Normal Ft.มาเรียม บีไฟว์
* เพลง เจ็บไปรักไป - Yes'sir Days

## อ้างอิง

## แหล่งข้อมูลอื่น
* ละครแรงปรารถนา  ย้อนหลัง : Gossipstar 
* 

หมวดหมู่:นวนิยายไทย
หมวดหมู่:ภาพยนตร์ไทยที่ออกฉายในปี พ.ศ. 2530
หมวดหมู่:ละครโทรทัศน์ไทยในปี พ.ศ. 2556
หมวดหมู่:ละครโทรทัศน์ช่อง 3
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ที่กำกับโดย พิศาล อัครเศรณี
หมวดหมู่:ละครโทรทัศน์โดยละครไท
หมวดหมู่:ละครโทรทัศน์ที่กำกับโดย ยุทธนา ลอพันธุ์ไพบูลย์
หมวดหมู่:ละครโทรทัศน์ไทยในคริสต์ทศวรรษ 2010
จิตต์โสภิณ ลิมปิสวัสดิ์

**ผู้ช่วยศาสตราจารย์ ดร.จิตต์โสภิณ ลิมปิสวัสดิ์**  เกิดเมื่อวันที่ 13 มีนาคม 2514 เป็นอดีตนักแสดง และผู้ประกาศรายการทางช่อง 7 

## ประวัติ
จิตต์โสภิณสำเร็จการศึกษาระดับมัธยมจากโรงเรียนอัมพรไพศาล ปริญญาตรีจากคณะคหกรรมศาสตร์ และปริญญาโทจากคณะเศรษฐศาสตร์ธุรกิจจากมหาวิทยาลัยเกษตรศาสตร์   และสำเร็จระดับปริญญาเอก ปัจจุบันเป็นอาจารย์ประจำสาขาวิชาการจัดการโรงแรมและท่องเที่ยว คณะวิทยาการจัดการ 
มหาวิทยาลัยเกษตรศาสตร์ วิทยาเขตศรีราชา ในตำแหน่งผู้ช่วยศาสตราจารย์ 7

## ผลงาน
จิตต์โสภิณมีผลงานสร้างชื่อเสียงจากละครกันตนาหลายเรื่อง เช่น ภาพยนตร์เรื่อง เวลาในขวดแก้ว เมื่อปี พ.ศ. 2534 
### ละคร

### ภาพยนตร์
* 2523 ฉุยฉาย
* 2525 ดวงตาสวรรค์
* 2527 ลูกหนี้ทีเด็ด
* 2529 ลูกทุ่งฮอลิเดย์
* 2530 เปิดโลกวัยทะเล้น
* 2534 เวลาในขวดแก้ว

### พิธีกร
* เป็นไปได้
* โลกน่ารู้

### โฆษณา
* สบู่ปาล์มโอลีพ

## อ้างอิง

หมวดหมู่:นักแสดงหญิงชาวไทย

หมวดหมู่:บุคคลจากคณะเกษตร มหาวิทยาลัยเกษตรศาสตร์
หมวดหมู่:บุคคลจากคณะวิทยาการจัดการ มหาวิทยาลัยเกษตรศาสตร์
หมวดหมู่:นักแสดงเด็กชาวไทย
ซาวน่าหรรษา

**ซาวน่าหรรษา** () เป็นรายการวาไรตี้โชว์ชื่อดังของ เกาหลีใต้ ออกอากาศครั้งแรกเมื่อวันที่ 8 พฤศจิกายน ค.ศ. 2001 ทาง สถานีโทรทัศน์เคบีเอส ดำเนินรายการโดย ยู แจซอก ส่วนประเทศไทยออกอากาศทางช่อง ทรูเอเชียนซีรีส์ ทุกวันศุกร์ เวลา 20.10 น.

โดยเนื้อหาของรายการคือให้เหล่าพิธีกรและแขกรับเชิญไปพูดคุยและแข่งเกมในห้องซาวน่า

## อ้างอิง

หมวดหมู่:รายการโทรทัศน์ช่องเคบีเอส
หมวดหมู่:รายการโทรทัศน์เกาหลีใต้ที่ยุติการออกอากาศในปี พ.ศ. 2563
หมวดหมู่:รายการโทรทัศน์เกาหลีใต้ที่เริ่มออกอากาศตั้งแต่ พ.ศ. 2544
นากยักษ์

**นากยักษ์** (; ) เป็นนากชนิดหนึ่ง จัดเป็นเพียงชนิดเดียวเท่านั้นที่อยู่ในสกุล *Pteronura* แบ่งออกได้เป็น 2 ชนิดย่อย (ดูในตาราง)

## ลักษณะ
จัดอยู่ในวงศ์เพียงพอน (Mustelidae) เป็นนากที่มีขนาดใหญ่ที่สุดในโลก ด้วยมีขนาดลำตัวยาวได้ถึง 1.5–1.7 เมตร และน้ำหนักกว่า 26–32 กิโลกรัม ในตัวผู้ ขณะที่ตัวเมียมีขนาดเล็กกว่าเล็กน้อย มีขนสีน้ำตาลเข้ม โดยมีขนที่สั้นกว่านากชนิดอื่น ๆ ใต้ท้องตั้งแต่ช่วงคอและหน้าอกมีขนสีขาวขึ้นแซม ซึ่งจะแตกต่างออกไปตามแต่ตัว อันเป็นเอกลักษณะเฉพาะตัว 

## ถิ่นที่อยู่
นากยักษ์กระจายพันธุ์ในพื้นที่ชุ่มน้ำต่าง ๆ ในป่าดิบชื้นทวีปอเมริกาใต้ เช่น ลุ่มแม่น้ำแอมะซอนและพื้นที่ชุ่มน้ำปังตานัล 

## พฤติกรรม
มีพฤติกรรมอยู่รวมกันเป็นฝูงใหญ่ สมาชิกในครอบครัวประกอบไปด้วย พ่อ, แม่ และลูก รวมกันแล้วประมาณ 12 ตัว ซึ่งแม่นากจะสอนลูกว่ายน้ำและหากิน หากินโดยกินปลาและสัตว์น้ำชนิดต่าง ๆ เช่น ปูหรือกุ้ง เป็นอาหาร โดยแต่ละฝูงจะมีอาณาบริเวณหากินที่ชัดเจน และมีเสียงร้องที่เป็นเอกลักษณ์เฉพาะกลุ่ม แต่นากยักษ์ก็ยังตกเป็นเหยื่อของสัตว์ที่มีขนาดใหญ่กว่า โดยเฉพาะนากวัยอ่อน เช่น จระเข้เคย์แมน, เสือจากัวร์ หรืองูอนาคอนดา ซึ่งนากยักษ์ขนาดโตเต็มที่สามารถฆ่าจระเข้เคย์แมน รวมถึงงูอนาคอนดาได้ แต่จะไม่กิน ลูกนากใช้เวลาประมาณ 2-3 ปีกว่าจะโตเต็มที่

## สถานะ
นากยักษ์เป็นสัตว์ที่อยู่ในสถานะใกล้สูญพันธุ์ โดยระหว่าง ค.ศ. 1950–1960 มีปริมาณลดลงอย่างรวดเร็ว และตกอยู่ในสถานะใกล้สูญพันธุ์ใน ค.ศ. 1999 มีจำนวนประชากรประมาณ 5,000 ตัวในป่าของกายอานา ซึ่งถือว่าเป็นแหล่งที่อยู่แหล่งสุดท้ายในธรรมชาติ ถือเป็นสัตว์เลี้ยงลูกด้วยนมชนิดหนึ่งที่ใกล้สูญพันธุ์ในภูมิภาคเขตร้อน โดยถูกคุกคามถิ่นอยู่อาศัย และในสถานที่เลี้ยง นากยักษ์ก็เป็นสัตว์ที่เลี้ยงให้รอดได้ยาก โดยใน ค.ศ. 2003 มีจำนวนประชากรในสถานที่เลี้ยงโดยมนุษย์เพียงแค่ 60 ตัวเท่านั้น  

## อ้างอิง

## แหล่งข้อมูลอื่น

ย
หมวดหมู่:สัตว์ที่พบในทวีปอเมริกาใต้
การเลือกตั้งทั่วไปในประเทศภูฏาน พ.ศ. 2551

**[[ประเทศภูฏาน]]**จัด**การเลือกตั้งทั่วไป**เป็นครั้งแรกในวันที่ 24 มีนาคม พ.ศ. 2551 เพื่อเลือกสมาชิกรัฐสภา มีพรรคการเมืองสองพรรคที่จดทะเบียนโดยคณะกรรมการการเลือกตั้งภูฏานเข้าแข่งขันในการเลือกตั้ง ได้แก่ พรรคสันติภาพและความรุ่งเรืองของภูฏาน (ดีพีที, *ดรุค พึนซัม ทโชกพา*) นำโดย จิกมี ทินเลย์ และพรรคประชาธิปไตยประชาชน (พีดีพี) ส่วนพรรคการเมืองที่สาม พรรคแห่งชาติภูฏาน (บีเอ็นพี) ถูกยกเลิกการขอจดทะเบียน

ผลการเลือกตั้ง พบว่า พรรคดีพีทีได้ 45 ที่นั่ง และพรรคพีดีพีได้ 2 ที่นั่ง จิกมี ทินเลย์ หัวหน้าพรรคดีพีที เข้ารับตำแหน่งนายกรัฐมนตรีภูฏานเมื่อวันที่ 9 เมษายน ปีเดียวกัน

## อ้างอิง

หมวดหมู่:การเลือกตั้งในประเทศภูฏาน
ซังตูส

**ซังตูส** () เป็นเมืองในรัฐเซาเปาลู ประเทศบราซิล ก่อตั้งในปี ค.ศ. 1546 ตั้งอยู่ทางตะวันออกเฉียงใต้ของรัฐ ทางตะวันออกเฉียงใต้ของประเทศ เป็นเมืองท่าทางทะเล จากข้อมูลปี ค.ศ. 2006 มีประชากร 418,375 คน (1,476,820 คนในเขตมหานคร) ซังตูสถือเป็นเมืองท่าส่งออกทางทะเลที่ใหญ่ที่สุดในละตินอเมริกา มีการส่งสินค้า 72 ล้านตันในปี ค.ศ. 2006 มีอุตสาหกรรมขนาดใหญ่และเป็นศูนย์กลางการส่งออก ขนส่งกาแฟเป็นสินค้าออกที่ใหญ่ที่สุดในโลก เช่นเดียวกับสินค้าส่งออกอื่นของบราซิลอย่าง เหล็ก น้ำมัน รถ ส้ม กล้วย ฝ้าย

ซังตูสอยู่ห่างจากเซาเปาลู เมืองหลวงของรัฐเซาเปาลู 79 กม. (49 ไมล์)


หมวดหมู่:เมืองในรัฐเซาเปาลู
พอร์ตลูอิส

**พอร์ตลูอิส** (; ;  หรือ , ) เป็นเมืองหลวงของประเทศมอริเชียส ตั้งอยู่ในมหาสมุทรอินเดีย เป็นเมืองใหญ่ที่สุดของประเทศและเป็นเมืองท่าสำคัญ ตามรายงานจากสำมะโน ค.ศ. 2012 โดย Statistics Mauritius ประชากรในนครนี้มี 147,066 คน

พอร์ตลูอิสเป็นท่าจอดเรือตั้งแต่ปี ค.ศ.  1638 และตั้งเป็นเมืองขึ้นโดยชาวฝรั่งเศสในปี ค.ศ. 1735

## ภูมิอากาศ

## อ้างอิง

## แหล่งข้อมูลอื่น

หมวดหมู่:เมืองหลวงในทวีปแอฟริกา
หมวดหมู่:เมืองในประเทศมอริเชียส
แม่น้ำออรอนตีส

**ออรอนตีส** ( จาก, ), **อัลอาศี**  () หรือ **อาซี** () เป็นแม่น้ำในประเทศเลบานอน ซีเรีย และตุรกี มีต้นน้ำอยู่ในหุบเขาเบกาในประเทศเลบานอน ไหลไปทางเหนือ ลงสู่บริเวณตะวันตกของเทือกเขาแอนติ-เลบานอน ผ่านเมืองฮอมส์และฮะมาฮ์ของซีเรีย โค้งไปทางตะวันตกและตะวันตกเฉียงใต้ ผ่านทางตอนใต้ของประเทศตุรกีที่เมืองฮาทัย ผ่านเมืองอันตาเกีย ลงสู่ทะเลเมดิเตอร์เรเนียนที่เมืองซามันดัก

## อ้างอิง

*

## แหล่งข้อมูลอื่น

ออรอนตีส
ออรอนตีส
ออรอนตีส
ออรอนตีส
โอเลี้ยง

[thumb|โอเลี้ยงใส่แก้วพลาสติกที่[จังหวัดอยุธยา]]
**โอเลี้ยง** หรือ **กาแฟดำเย็น** ทำจากกาแฟผสมกับน้ำตาลหรือน้ำเชื่อมแล้วจึงใส่น้ำแข็งลงไป คำว่า *โอเลี้ยง* มาจากภาษาจีนแต้จิ๋ว (; เพ็งอิม: ou1 liang5) คำว่า **โอ** หมายถึง ดำ **เลี้ยง** หมายถึง เย็น รวมแล้วหมายถึง ดำและเย็น  

## ดูเพิ่ม
* โอยัวะ

## อ้างอิง

## แหล่งข้อมูลอื่น
* ร้านกาแฟ
*เครื่องดื่มโอเลี้ยง. มีต้นกำเนิดจากที่ไหน  

หมวดหมู่:คำและวลีภาษาแต้จิ๋ว
หมวดหมู่:เครื่องดื่มไทย
หมวดหมู่:อาหารข้างถนนในประเทศไทย
สนามกีฬากลางจังหวัดตราด

**สนามกีฬากลางจังหวัดตราด** สนามกีฬาหลักของจังหวัดตราดเป็นสนามกีฬาอเนกประสงค์ ตั้งอยู่ที่ถนนเนินตาเแมว ตำบลวังกระแจะ อำเภอเมืองตราด จังหวัดตราด เป็นที่ตั้งของ ศูนย์การกีฬาแห่งประเทศไทยจังหวัดตราดและโรงเรียนกีฬาจังหวัดตราด ดำเนินการโดยองค์การบริหารส่วนจังหวัดตราด ปัจจุบันใช้สนามฟุตบอลเป็นสนามเหย้าของสโมสรฟุตบอลจังหวัดตราด ในการแข่งขันฟุตบอลไทยลีก 2

## อ้างอิง


หมวดหมู่:สนามกีฬาในจังหวัดตราด
หมวดหมู่:สนามฟุตบอลในประเทศไทย
หมวดหมู่:สนามฟุตบอลไทยลีก
หมวดหมู่:สนามกีฬาอเนกประสงค์ในประเทศไทย
หมวดหมู่:สิ่งก่อสร้างในอำเภอเมืองตราด
หมวดหมู่:สนามกีฬาที่สร้างเสร็จในปี พ.ศ. 2555
หมวดหมู่:สโมสรฟุตบอลตราด
หมวดหมู่:ก่อตั้งในประเทศไทยในปี พ.ศ. 2555
เซียงกง

thumb|ย่านเซียงกงในปัจจุบัน
**เซียงกง** (; ) เป็นกลุ่มธุรกิจจำหน่ายอะไหล่ ชิ้นส่วนประกอบ และ เครื่องยนต์สำหรับรถใช้แล้ว คำว่าเซียงกงมาจากชื่อของศาลเจ้าเซียงกง ที่ตั้งอยู่ใกล้บริเวณถนนทรงวาดส่วนที่ตัดกับถนนเจริญกรุง (วงเวียนข้าวหลาม) แขวงตลาดน้อย เขตสัมพันธวงศ์ กรุงเทพมหานคร เป็นชุมชนชาวจีน ย่านนี้เรียกว่า เซียงกง หรือชื่ออย่างเป็นทางการว่า **ซอยวานิช 2** สามารถเข้ามาถึงได้จากซอยเจริญกรุง 20 หรือซอยเจริญกรุง 22 และถนนทรงวาด ทั้งนี้คำว่า "เซียงกง" นั้นแปลตรงตัวได้ว่า "ผู้นำเซียน" (仙; เซียน และ 公; ผู้นำ)

ในช่วงก่อนสงครามโลกครั้งที่ 2 ชุมชนเซียงกงได้เริ่มทำธุรกิจเก็บของเก่า เช่น จักรยาน นำมาซ่อมปรับปรุงหรือแยกชิ้นส่วนออกไปจำหน่าย หลังสงครามโลกครั้งที่ 2 สิ้นสุดลงธุรกิจนี้ขยายตัวเพิ่มมากขึ้นเนื่องจากมีรถที่ใช้ในสงครามปลดประจำการลงเป็นอันมาก แต่ธุรกิจยังคงขยายตัวอย่างต่อเนื่องจนต้องมีการนำเข้าอะไหล่จากประเทศญี่ปุ่น ซึ่งอะไหล่ใช้แล้วมีบทบาทสำคัญในการผลิตรถต่าง ๆ เช่น รถสามล้อเครื่อง หรือรถตุ๊กตุ๊ก, รถอีแต๋น และในปัจจุบันคำว่า เซียงกง ก็ยังนำไปใช้เรียกย่านธุรกิจแบบเดียวกันในต่างถิ่นอีกด้วย เช่น ย่านรังสิต, ถนนพระราม 3, ถนนบางนา-ตราด หรือตามจังหวัดต่าง ๆ เช่น เชียงใหม่ หรือสมุทรปราการ เป็นต้น

## อ้างอิง

## แหล่งข้อมูลอื่น
*

หมวดหมู่:ธุรกิจ
หมวดหมู่:ยานพาหนะ
หมวดหมู่:ย่านในกรุงเทพมหานคร
หมวดหมู่:คำและวลีภาษาแต้จิ๋ว
ป่าช้ารถ

thumb 
**ป่าช้ารถ** () เป็นธุรกิจอย่างหนึ่งสำหรับการทำลายรถ แยกชิ้นที่ยังสามารถนำไปใช้ประโยชน์ไปใช้ให้เกิดประโยชน์ต่อไป ส่วนชิ้นส่วนที่ไม่สามารถใช้การได้จะถูกจำหน่ายไปในรูปเศษเหล็ก หรือบางส่วนกลายเป็นขยะที่ต้องกำจัด

## อ้างอิง

 

หมวดหมู่:ยานพาหนะ
หมวดหมู่:ธุรกิจ
ซูเปอร์โบวล์ครั้งที่ 43

**ซูเปอร์โบวล์ครั้งที่ 43** () เป็นการแข่งขันกีฬาอเมริกันฟุตบอล NFL นัดตัดสินในฤดูกาล 2009 จัดขึ้นในวันที่ 1 กุมภาพันธ์ พ.ศ. 2552 ตามเวลาท้องถิ่น หรือ วันที่ 2 กุมภาพันธ์ พ.ศ. 2552 ตามเวลาในประเทศไทย ที่สนามเรย์มอนด์ เจมส์ สเตดรึม แทมปา, รัฐฟลอริดา

## สถิติ
### การเปรียบเทียบเชิงสถิติ

## เจ้าหน้าที่ในสนาม
เจ้าหน้าที่ในสนามสำหรับตัดสินในเกมนี้ได้แก่

* กรรมการ: เทอร์รี แมคอูเลย์ อันดับที่ 77; ครั้งที่สองในซูเปอร์โบวล์, เคยเป็นกรรมการใน ซูเปอร์โบวล์ครั้งที่ 39
* กรรมการผู้ตัดสิน: รอย เอลลิสัน อันดับที่ 81
* ผู้กำกับเส้นใหญ่: เดริค เบาว์เวอร์ส อันดับที่ 74
* ผู้ตัดสินในแถว: มาร์ค เพอร์ลแมน อันดับที่ 9
* ผู้ตัดสินในสนาม: เกรค กัวทรีอัค อันดับที่ 80
* ผู้ตัดสินในด้านข้าง: ไมเคิล แบงค์ส อันดับที่ 72
* ผู้ตัดสินในด้านหลัง: ไคธ์ เฟอร์กูสัน อันดับที่ 61
* ผู้ทำรีเพลย์อย่างเป็นทางการ: บ๊อบ แมคเกรธ
* ผู้ดำเนินการไออาร์วิดีโอ: เชย์ตัน จัดจ์

* เจ้าหน้าที่สำรอง
** กรรมการ: รอน วินเทอร์ อันดับที่ 14
** กรรมการผู้ตัดสิน: ดาร์ริลล์ เจนกินส์ อันดับที่ 76
** ผู้ตัดสินในแถว: ดาร์ไรลล์ เลวิส อันดับที่ 130
** ผู้ตัดสินในสนาม: ดังค์ โรเซนบึม อันดับที่ 67
** ผู้ตัดสินในด้านหลัง: บิลลี สมิธ อันดับที่ 2

## อ้างอิง

## แหล่งข้อมูลอื่น

* Super Bowl 43 official website ที่ NFL.com
*  – เว็บไซต์อย่างเป็นทางการ
* *[https://www.imdb.com/title/tt1324907/ Super Bowl XLIII]*  ที่อินเทอร์เน็ตมูวีเดตาเบส

หมวดหมู่:อเมริกันฟุตบอล
หมวดหมู่:อเมริกันฟุตบอลในปี พ.ศ. 2552
หมวดหมู่:อเมริกันฟุตบอลในรัฐฟลอริดา
หมวดหมู่:ซูเปอร์โบวล์
ซูเปอร์โบวล์ครั้งที่ 47

**ซูเปอร์โบวล์ครั้งที่ 47** () เป็นการแข่งขันกีฬาอเมริกันฟุตบอลครั้งที่ 47 ของ ซูเปอร์โบวล์ และยุคสมัยใหม่ครั้งที่ 43 NFL ในเกมการชิงแชมป์ โดยมีมีกำหนดที่จะเล่นในปี ค.ศ. 2013 ที่สนาม เมอร์เชดส์-เบนซ์ ซุปเปอร์โดม ในเมือง นิวออร์ลี,รัฐหลุยเซีย สหรัฐอเมริกา โดยเกมนี้จะจัดในวันที่ 3 กุมภาพันธ์ พ.ศ. 2556 

โดยเกมจะดำเนินการถ่ายถอดสด โดยสถานีโทรทัศน์ CBS และจะถ่ายถอดสดไปในประเทศแคนาดาโดย สถานีโทรทัศน์ CTV โดย  CTV มีแผนการเกี่ยวกับการเรียกเก็บสถิติสูงสุดของสหรัฐอเมริกาใน 4,000,000 ดอลลาร์สหรัฐ สำหรับแต่ละโฆษณาอันดับที่ 32

## อ้างอิง

หมวดหมู่:อเมริกันฟุตบอล
หมวดหมู่:ซูเปอร์โบวล์
เกิด อวอร์ด ครั้งที่ 1

**[[เกิด อวอร์ด]] ครั้งที่ 1** เป็นรางวัลที่จัดขึ้นมอบให้แก่บุคคลในบันเทิง และบุคคลที่มีชื่อเสียงและได้รับความนิยมสูงสุด โดย วู้ดดี้ วุฒิธร มิลินทจินดา จัดขึ้นเป็นครั้งแรกในปี พ.ศ. 2555

## รายชื่อบุคคลที่ผ่านเข้ารอบตัดสิน เกิด อวอร์ด ครั้งที่ 1 ประจำปี 2554
รายชื่อเรียงตามลำดับในเว็บไซต์รางวัลเกิด อวอร์ด ครั้งที่ 1  ผู้ได้รับรางวัลเน้น**ตัวหนา**
### เกิดมาฮอต
* **[[พัชราภา ไชยเชื้อ]]**
* อารยา เอ ฮาร์เก็ต
* เฌอมาลย์ บุญยศักดิ์

### เกิดมาเปรี้ยง
* **[[ณเดชน์ คูกิมิยะ]]**
* อุรัสยา เสปอร์บันด์
* ปกรณ์ ฉัตรบริรักษ์

### คู่เกิด
* **[[ณเดชน์ คูกิมิยะ]] และ [[อุรัสยา เสปอร์บันด์]] จากละครเรื่อง "[[เกมร้ายเกมรัก]]"**
* ปกรณ์ ฉัตรบริรักษ์ และ ราศรี บาเล็นซิเอก้า จากละครเรื่อง "รอยมาร"
* ปกรณ์ ลัม และ เฌอมาลย์ บุญยศักดิ์ จากละครเรื่อง "รักไม่มีวันตาย"

### เกิดได้ใจ
* ชุดาภา จันทเขตต์ จากละครเรื่อง "รอยไหม"
* ณัฐริกา ธรรมปรีดานันท์ จากละครเรื่อง "มงกุฎดอกส้ม"
* **[[พรชิตา ณ สงขลา]] จากละครเรื่อง "[[เมียแต่ง]]"**

### เกิดมาให้
* **[[สรยุทธ สุทัศนะจินดา]]**
* พันโทวันชนะ สวัสดี
* บิณฑ์ บรรลือฤทธิ์, เอกพันธ์ บรรลือฤทธิ์

### เกิดมาป๊อป
* ธงไชย แมคอินไตย์
* อาทิวราห์ คงมาลัย
* **[[สุกฤษฎิ์ วิเศษแก้ว]]**

### เกิดมาฮา
* **[[ตุ๊กกี้ ชิงร้อยชิงล้าน]]**
* โก๊ะตี๋ อารามบอย
* หม่ำ จ๊กมก

### เกิดอวอร์ดแห่งปี
* สรยุทธ สุทัศนะจินดา
* **[[นิชคุณ หรเวชกุล]]**
* อุดม แต้พานิช

## อ้างอิง

## แหล่งข้อมูลอื่น
* เว็บไซต์ของรางวัล

หมวดหมู่:รางวัล
หมวดหมู่:รางวัลโทรทัศน์
รายพระนามพระมหากษัตริย์ฮาวาย

## ราชอาณาจักรฮาวาย
### [[ราชวงศ์คาเมฮาเมฮา]]

### [[ราชวงศ์คาลาอีมามาฮู]]

### [[ราชวงศ์คาลาคาอัว]]

## ดูเพิ่ม
*รายพระนามคู่อภิเษกสมรสในพระประมุขฮาวาย
*ราชอาณาจักรฮาวาย
*พระเจ้าคาเมฮาเมฮาที่ 1 แห่งฮาวาย

ฮ
หมวดหมู่:ราชอาณาจักรฮาวาย
หมวดหมู่:บุคคลจากรัฐฮาวาย
หมวดหมู่:พระมหากษัตริย์ฮาวาย
หมวดหมู่:รัฐบาลฮาวาย
หมวดหมู่:พระมหากษัตริย์แห่งเกาะฮาวาย
หมวดหมู่:บุคคลที่เป็นชาวฮาวายพื้นเมือง
โอยัวะ

**โอยัวะ** เป็นเครื่องดื่มชนิดหนึ่งทำจากกาแฟและน้ำเชื่อม หรือ กาแฟดำร้อน ซึ่งอาจแตกต่างจากกาแฟของชาวยุโรป โอยัวะอาจมีส่วนผสมแตกจากกาแฟของชาวยุโรป หรือ อาจจัดว่าแตกออกมาจากกาแฟของชาวยุโรปโดยชาวจีนจนกลายเป็นวัฒนธรรมของชาวจีน คำว่า *โอยัวะ* มาจากภาษาจีนแต้จิ๋ว (; เพ็งอิม: ou1 ruoh8) คำว่า **โอ** หมายถึง ดำ **ยัวะ** หมายถึง ร้อน รวมแล้วหมายถึง ดำและร้อน

## ดูเพิ่ม
*โอเลี้ยง

## อ้างอิง

## แหล่งข้อมูลอื่น
*ร้านกาแฟ

หมวดหมู่:อาหารและเครื่องดื่ม
หมวดหมู่:เครื่องดื่ม
หมวดหมู่:คำและวลีภาษาแต้จิ๋ว
พรรคสันติภาพและความรุ่งเรืองของภูฏาน

**พรรคสันติภาพและความรุ่งเรืองของภูฏาน** () หรือ **ดรุค พึนซัม ทโชกพา** () เป็นหนึ่งในพรรคการเมืองสำคัญในภูฏาน ก่อตั้งในวันที่ 25 กรกฎาคม พ.ศ. 2550 วันที่ 15 สิงหาคม ปีเดียวกัน จิกมี ทินเลย์ได้รับเลือกเป็นหัวหน้าพรรค พรรคยื่นคำร้องขอจดทะเบียนในวันเดียวกัน นับเป็นพรรคการเมืองพรรคที่สองในภูฏาน วันที่ 2 ตุลาคม คณะกรรมการการเลือกตั้งภูฏานจดทะเบียนพรรค วันที่ 24 มีนาคม พ.ศ. 2551 พรรคชนะการเลือกตั้งทั่วไปครั้งแรกที่จัดขึ้นในภูฏาน ได้ 45 จาก 47 ที่นั่งในสภาผู้แทนราษฎรภูฏาน

## อ้างอิง
   

## แหล่งข้อมูลอื่น
*

หมวดหมู่:พรรคการเมืองภูฏาน
กระต่ายลายเสือ

**กระต่ายลายเสือ** หรือ **กระต่ายป่าลายเสือ** () เป็นกระต่ายสกุล  *Nesolagus* (/นี-โซ-ลา-กัส/)

กระต่ายลายเสือ จัดเป็นกระต่ายที่มีขนาดเล็ก มีใบหูที่เล็กกว่ากระต่ายสกุลอื่น ๆ  มีลักษณะเด่น คือ ขนตามลำตัวมีสีน้ำตาลเหลือง หรือน้ำตาลแกมส้ม มีลายสีดำพาดขวางตามลำตัว เป็นลวดลายแลดูคล้ายลายของเสือโคร่ง อันเป็นที่มาของชื่อ

มีอยู่ด้วยกัน 2 ชนิด กระจายพันธุ์ในภูมิภาคเอเชียอาคเนย์ คือ

*กระต่ายลายเสือสุมาตรา (*Nesolagus netscheri*) พบบนเกาะสุมาตรา ในประเทศอินโดนีเซีย
*กระต่ายลายเสืออันนัม (*Nesolagus timminsi*) พบแถบเทือกเขาอันนัม ชายแดนระหว่างเวียดนาม, ลาว และกัมพูชา
*กระต่ายลายเสือจีน (*Nesolagus sinensis*) สูญพันธุ์

มีพฤติกรรมความเป็นอยู่คล้ายกับกระต่ายในสกุล *[[Lepus (genus)|Lepus]]* คือ อาศัยอยู่ในโพรงดินที่ขุดขึ้นเอง แต่ลูกวัยอ่อนจะยังไม่ลืมตาและยังไม่มีขนปกลุมลำตัวเหมือนเช่นกระต่ายสกุล *Lepus*

## อ้างอิง

## แหล่งข้อมูลอื่น

หมวดหมู่:วงศ์กระต่าย
หมวดหมู่:สัตว์ที่พบในเอเชียตะวันออกเฉียงใต้
สภาผู้แทนราษฎรภูฏาน

**สภาผู้แทนราษฎรภูฏาน**เป็นสภาล่างที่มีสมาชิกมาจากการเลือกตั้งของรัฐสภาภูฏานอันเป็นระบบสภาคู่ใหม่ของประเทศภูฏาน ซึ่งยังประกอบด้วยพระมหากษัตริย์และสภาแห่งชาติ

## สภาผู้แทนราษฎรชุดปัจจุบัน
สภาผู้แทนราษฎรชุดปัจจุบันมีสมาชิก 47 คน ซึ่งได้รับเลือกตั้งในการเลือกตั้งทั่วไปเมื่อวันที่ 30 พฤศจิกายน พ.ศ. 2566 และ 9 มกราคม พ.ศ. 2567 พรรคประชาธิปไตยประชาชนของภูฏาน ที่มีเชอริง ต๊อบเกย์เป็นหัวหน้า ชนะการเลือกตั้งโดยได้ 30 ที่นั่งในสภา พรรคภูฏานเทรนเดลโดยมี เปมา เชวัง เป็นหัวหน้าพรรคได้อีกสิบเจ็ดที่นั่งที่เหลือ  

ภายใต้รัฐธรรมนูญ พ.ศ. 2551 สภาผู้แทนราษฎรประกอบด้วยสมาชิกสูงสุด 47 คน ซึ่งมาจากการเลือกตั้งโดยตรงของพลเมืองแต่ละเขตเลือกตั้งในเขต (Dzongkhag) ภายใต้ระบบเลือกตั้งผู้ชนะคนเดียวนี้ แต่ละเขตเลือกตั้งจะมีสมาชิกสภาผู้แทนราษฎรได้หนึ่งคน จาก 20 เขตต้องมีผู้แทนอยู่ระหว่าง 2-7 คน ทุก 10 ปีจะมีการกำหนดจำนวนผู้แทนในแต่ละเขตเลือกตั้งใหม่ สภาผู้แทนราษฎรประชุมกันอย่างน้อยปีละสองครั้ง และเลือกประธานและรองประธานสภาผู้แทนราษฎรจากสมาชิก สมาชิกและผู้สมัครได้รับอนุญาตให้สังกัดพรรคการเมือง

## อ้างอิง

## แหล่งข้อมูลอื่น
*

หมวดหมู่:ประเทศภูฏาน
เหตุยิงกันในตูลูซและมงโตบ็อง พ.ศ. 2555

**เหตุยิงกันในตูลูซและมงโตบ็อง พ.ศ. 2555** เป็นชุดการโจมตีด้วยปืนสามครั้งต่อทหารฝรั่งเศสและพลเรือนชาวยิว ในเมืองมงโตบ็องและเมืองตูลูซ แคว้นมีดี-ปีเรเน ประเทศฝรั่งเศส เบ็ดเสร็จแล้ว มีผู้เสียชีวิตทั้งสิ้นเจ็ดคน รวมทั้งผู้ก่อการ และมีผู้ได้รับบาดเจ็บอีกห้าคน ในจำนวนนี้ สี่คนได้รับบาดเจ็บสาหัส ตำรวจระบุตัวผู้ก่อการว่าเป็นชาวฝรั่งเศสมุสลิมวัย 23 ปี นาม โมฮัมเหม็ด เมราห์ ผู้อ้างความเกี่ยวข้องกับกลุ่มอิสลามหัวรุนแรงอัลกออิดะฮ์ แม้ความสัมพันธ์นี้จะเป็นที่โต้แย้ง ระหว่างการล้อมและการต่อสู้ด้วยปืน วันที่ 22 มีนาคม ผู้ก่อการถูกยิงและวิสามัญฆาตกรรมโดยหน่วยยุทธวิธีปฏิบัติการพิเศษของตำรวจฝรั่งเศส RAID

## โมฮัมเหม็ด เมราห์
โมฮัมเหม็ด เมราห์ (‎; 10 ตุลาคม 2531 - 22 มีนาคม 2555) ถูกระบุว่าเป็นมือปืนก่อเหตุดังกล่าว เขาเป็นพลเมืองฝรั่งเศสมุสลิม เกิดแก่พ่อแม่ชาวฝรั่งเศสเชื้อสายแอลจีเรีย

เมราห์มีประวัติยืดยาวเป็นเยาวชนผู้กระทำผิดอาญา โดยถูกพิพากษาลงโทษแล้วถึง 15 ครั้ง ตามข้อมูลอัยการภาคฝรั่งเศส เขาถูกจับกุมครั้งแรกเมื่อ พ.ศ. 2548 และถูกจำคุกช่วงสั้นๆ สองครั้งใน พ.ศ. 2550 และ 2552 ซึ่งการพิพากษาลงโทษมีรายงานว่ารวม การลักขโมยและการกระทำผิดเกี่ยวกับการขับขี่

เมราห์อ้างว่าตนเป็นสมาชิกกลุ่มอัลกออิดะฮ์และว่า เหตุจูงใจสำหรับการก่อเหตุของเขาเป็นไปเพื่อแสดงความเคารพต่อศาสนาอิสลาม เพื่อแก้แค้นให้กับการเสียชีวิตของเด็กชาวปาเลสไตน์ (ด้วยการโจมตีโรงเรียนยิว) และโจมตีกองทัพฝรั่งเศสสำหรับการไปมีส่วนในอัฟกานิสถาน เขาว่าเขาเสียใจเพียงไม่สามารถก่อการฆาตกรรมได้มากกว่านี้ เขาต่อต้านรัฐบัญญัติห้ามปกปิดใบหน้าในสาธารณสถาน เมราห์ถ่ายวิดีโอการฆาตกรรมของเขาทั้งหมด และตามข้อมูลของอัยการฝรั่งเศส เขากล่าวว่า "คุณฆ่าพี่น้องของผม ผมฆ่าคุณ" และ "อัลลอหุ อักบัร" ระหว่างที่ก่อเหตุ

## อ้างอิง

หมวดหมู่:การก่อการร้ายใน พ.ศ. 2555
หมวดหมู่:การสังหารหมู่ใน พ.ศ. 2555
หมวดหมู่:การก่อการร้ายอิสลาม
หมวดหมู่:แคว้นมีดี-ปีเรเน
เหตุระเบิดในกรุงเทพมหานคร พ.ศ. 2555

**เหตุระเบิดในกรุงเทพมหานคร พ.ศ. 2555** เป็นระเบิดต่อเนื่องที่เกิดขึ้นในกรุงเทพมหานครเมื่อวันอังคารที่ 14 กุมภาพันธ์ พ.ศ. 2555 ซึ่งตรงกับวันวาเลนไทน์ เป็นเหตุให้มีผู้ได้รับบาดเจ็บ 5 คน ทางการไทยแถลงว่า เหตุระเบิดเป็นความพยายามที่ล้มเหลวของผู้ถือสัญชาติอิหร่านในการลอบสังหารทูตอิสราเอล ชาวอิหร่านหลายคนถูกจับกุมและถูกกล่าวหาจากเหตุดังกล่าว มีคนหนึ่งได้รับบาดเจ็บสาหัส

## เบื้องหลัง
เหตุระเบิดนี้เกิดขึ้นหนึ่งวันหลังเหตุโจมตีทูตอิสราเอลในกรุงทบิลิซี ประเทศจอร์เจีย และกรุงนิวเดลี ประเทศอินเดีย ทางการอิสราเอลแถลงว่า รัฐบาลอิหร่านอยู่เบื้องหลังเหตุระเบิด ซึ่งรัฐบาลอิหร่านปฏิเสธ

## การระเบิด
การระเบิดครั้งแรกเกิดขึ้นเมื่อเวลาประมาณ 15.00 น. ที่หน้าโรงเรียนเกษมพิทยา ใกล้กับตู้โทรศัพท์สาธารณะ ภายในซอยปรีดีพนมยงค์ 31 ซึ่งเป็นซอยแยกของซอยสุขุมวิท 71 แขวงพระโขนงเหนือ เขตวัฒนา โดยผู้ต้องหาได้เดินออกมาเซฟเฮาส์ที่เช่าไว้ เหตุระเบิดได้พัดพาบางส่วนของหลังคาอาคารไป จากนั้นชายได้หลบหนีออกจากบ้าน โมราดี ผู้ได้รับบาดเจ็บและมีเลือดออก พยายามโบกมือเรียกแท็กซี เมื่อคนขับ ที่เห็นอาการของเขา ปฏิเสธที่จะรับเขาไป เขาก็ได้โยนระเบิดมือไปยังแท็กซี่นั้น ระเบิดมือทำความเสียหายแก่พาหนะ และทำให้คนขับได้รับบาดเจ็บ เจ้าหน้าที่ตำรวจผู้สนองต่อเหตุระเบิดจากนั้นพยายามหยุดโมราดี ผู้พยายามหลบหนีโดยโยนระเบิดมืออีกลูกหนึ่งใส่ ระเบิดมือกระเด็นจากต้นไม้และกลับใส่เขา เกิดระเบิดและตัดขาทั้งสองข้างของเขาขาด

โดยบุคคลแรกที่ถ่ายรูปและวิดีโอคลิปภาพเหตุการณ์นี้ได้เป็นคนแรก ซึ่งได้เผยแพร่ต่อมาทั้งในสื่อสาธารณะและโซเชียลเน็ตเวิร์กต่าง ๆ เป็นชายผู้ขับขี่มอเตอร์ไซด์รับจ้าง อายุ 39 ปี ชื่อ เดชชาติ พวงเกษ ที่ขับขี่อยู่ในแถบนั้นมากว่า 6 ปีแล้ว โดยได้เผยแพร่ลงบล็อกของตัวเองในโอเคเนชั่น ก่อนที่จะถูกส่งต่อไปต่าง ๆ

## อ้างอิง

หมวดหมู่:การก่อการร้ายใน พ.ศ. 2555
หมวดหมู่:ประเทศไทยในปี พ.ศ. 2555
หมวดหมู่:อาชญากรรมในกรุงเทพมหานคร
หมวดหมู่:การโจมตีด้วยระเบิดในประเทศไทย
หมวดหมู่:การโจมตีคณะผู้แทนทางทูตในประเทศไทย
หมวดหมู่:เหตุระเบิดในปี พ.ศ. 2555
หมวดหมู่:ความพยายามลอบสังหารในประเทศไทย
หนูผีช้างหน้าเทา

**หนูผีช้างหน้าเทา** หรือ **เซงกิหน้าเทา** () เป็นสัตว์เลี้ยงลูกด้วยนมขนาดเล็กชนิดหนึ่ง ในอันดับหนูผีช้าง (Macroscelidea) มีชื่อวิทยาศาสตร์ว่า *Rhynchocyon udzungwensis* (/ริน-โค-ไซ-ออน-อุด-ซุง-เวน-ซิส/)

มีรูปร่างโดยรวม คือ มีสีขนเป็นสีเทาและแดงสดบริเวณใบหน้า มีขนที่เบาบางและแหลม ด้านสะโพกมีขนสีดำและสีน้ำตาลอ่อน ด้านท้องและหางเป็นสีอ่อน  มีฟันที่แหลมคม มีความยาวเฉลี่ย 56.4 เซนติเมตร น้ำหนักโดยเฉลี่ย 711 กรัม นับเป็นว่าเป็นหนูผีช้าง หรือ เซงกิชนิดใหญ่ชนิดหนึ่ง ถือว่าเป็นหนูผีช้างที่มีขนาดใหญ่กว่าหนูผีช้างชนิดอื่นประมาณร้อยละ 25 

หนูผีช้างหน้าเทา เป็นสัตว์เฉพาะถิ่น กระจายพันธุ์อยู่เฉพาะแถบเทือกเขาอุดซุงก์วา ในประเทศแทนซาเนีย ในแอฟริกาตะวันออกเท่านั้น

โดยเป็นหนูผีช้างชนิดที่ได้รับการค้นพบเป็นครั้งแรกในรอบ 126 ปี โดยนักวิทยาศาสตร์ชาวอเมริกัน 2 คน ในปี ค.ศ. 2005 และอนุกรมวิธานในเดือนมกราคม ค.ศ. 2008    
 

## อ้างอิง

หมวดหมู่:หนูผีช้าง
หมวดหมู่:สิ่งมีชีวิตเฉพาะถิ่น
หมวดหมู่:สัตว์ที่พบในทวีปแอฟริกา
หมวดหมู่:การค้นพบในปี พ.ศ. 2551
อันดับกระต่าย

**อันดับกระต่าย** (; ชื่อวิทยาศาสตร์: Lagomorpha-ออกเสียงว่า /ลา-โก-มอร์-ฟา/ มาจากภาษากรีกคำว่า "λαγος" หมายถึง กระต่ายป่า และ "μορφή" หมายถึง ลักษณะ, รูปร่าง)

เป็นอันดับของสัตว์เลี้ยงลูกด้วยนมอันดับหนึ่ง มีลักษณะโดยรวมคล้ายกับสัตว์ในอันดับสัตว์ฟันแทะ (Rodentia) เช่น หนู หรือกระรอก ด้วยว่ามีฟันในลักษณะฟันแทะเหมือนกัน ซึ่งเดิมเคยถูกรวมไว้อยู่ด้วนกัน 

แต่ว่าสัตว์ในอันดับนี้มีฟันแทะที่แตกต่างจากสัตว์ฟันแทะ คือมี ฟันตัดบนหรือฟันหน้า 2 คู่ (4 ซี่ คู่แรกอยู่ด้านหน้า คู่หลังจะซ่อนอยู่ข้าง ๆ ภายในกรามบน) ขณะที่ สัตว์ฟันแทะมี 1 คู่ (2 ซี่) เท่านั้น ทำให้การเคี้ยวของอาหารของสัตว์ทั้งสองอันนี้ไม่เหมือนกัน กล่าวคือ สัตว์ในอันดับกระต่ายจะใช้ฟันทั้ง 2 คู่นี้เคี้ยวสลับกัน จึงจะเห็นเมื่อเวลาเคี้ยวจะใช้กรามสลับข้างกันซ้าย-ขวา อีกทั้งพฤติกรรมการกินก็ต่างกันออกไป เนื่องจาก สัตว์ฟันแทะจะกินได้ทั้งพืชและสัตว์ แต่สัตว์ในอันดับกระต่ายจะกินได้เพียงพืชเท่านั้น และลักษณะเด่นอีกประการหนึ่ง ก็คือ ในตัวผู้ สัตว์ในอันดับกระต่ายจะมีถุงหุ้มอัณฑะอยู่หน้าอวัยวะเพศ แต่สัตว์ฟันแทะจะมีถุงหุ้มอัณฑะอยู่หลังอวัยวะเพศ และอวัยวะเพศของสัตว์ในอันดับกระต่าย จะไม่มีแท่งกระดูกอยู่ภายใน แต่ในสัตว์ฟันแทะจะมี 

ปัจจุบัน มีเพียง 2 วงศ์ เท่านั้น โดยสูญพันธุ์ไปแล้ว 1 วงศ์ (ดูในตาราง)  กระจายพันธุ์ไปในทุกพื้นที่ของโลก แม้กระทั่งอาร์กติก

ซึ่งสัตว์ในอันดับนี้ เป็นสัตว์ที่มนุษย์รู้จักเป็นอย่างดี ก็คือ กระต่าย ซึ่งนิยมเลี้ยงเป็นสัตว์เลี้ยงทั้งในแง่ของความเพลินเพลิน สวยงาม และบริโภคเป็นอาหาร 

## อ้างอิง

## แหล่งข้อมูลอื่น

หมวดหมู่:สัตว์เลี้ยงลูกด้วยน้ำนม
หมวดหมู่:อันดับกระต่าย
โบสถ์คาทอลิกยามาเตะ

thumb|ด้านหน้าอาสนวิหารพระหฤทัย
**อาสนวิหารพระหฤทัย โยโกฮามะ** หรือที่มักเรียกว่า **โบสถ์คาทอลิกยามาเตะ** () เป็นอาสนวิหารประจำมุขมณฑลโยโกฮามะ ตั้งอยู่เลขที่ 44 ยามาเตะโช, นากะคุ, เมืองโยโกฮามะ จังหวัดคานางาวะ  ซึ่งกินพื้นที่ในเขตจังหวัดคานางาวะ ชิซูโอกะ นางาโนะ และยามานาชิ

เดิมโบสถ์แห่งนี้เป็นอาคารก่ออิฐและมีหอระฆังสองหลัง ถูกก่อสร้างขึ้นในปี พ.ศ. 2449 ต่อมาเมื่อเกิดเหตุการณ์แผ่นดินไหวครั้งใหญ่คันโต พ.ศ. 2466 ทำให้โบสถ์เสียหายหนัก ส่วนโบสถ์ในปัจจุบันได้รับการออกแบบจากยาน โยเซฟ ชวากร์ (Jan Josef Švagr เกิด พ.ศ. 2428-2512) สถาปนิกชาวเช็ก ซึ่งได้ออกแบบศาสนสถานแห่งนี้ด้วยสถาปัตยกรรมนีโอ-กอทิก  และเปิดให้ปฏิบัติศาสนกิจได้ในปี พ.ศ. 2476 ต่อมาเมื่อมีการก่อตั้งมุขมณฑลโยโกฮามะขึ้นในปี พ.ศ. 2480 โบสถ์ยามาเตะก็ได้รับการสถาปนาเป็นอาสนวิหารในเวลาต่อมา

## อ้างอิง

## แหล่งข้อมูลอื่น
*History of Diocese of Yokohama
*Diocese of Yokohama at *Catholic-Hierarchy.org*
*Sacred Heart Cathedral homepage    

หมวดหมู่:อาสนวิหารในประเทศญี่ปุ่น
หมวดหมู่:สิ่งก่อสร้างในโยโกฮามะ
โทกูงาวะ สึเนนาริ

**โทกูงาวะ สึเนนาริ** (; เกิดวันที่ 26 กุมภาพันธ์ ค.ศ. 1940) เป็นผู้นำตระกูลโทกูงาวะสาขาหลักคนที่ 18 เขาเป็นบุตรชายของ อิจิโร มัตสึไดระ และ โทโยโกะ โทกูงาวะ ทวดฝั่งพ่อของเขาคือมัตสึไดระ คาตาโมริ แห่งไอซุ ผู้มีชื่อเสียง และทวดฝั่งแม่ของเขาคือโทกูงาวะ อิเอซาโตะ ฐานะเหลนของชิมาซุ ทาดาโยชิ เจ้าแคว้นคนสุดท้ายของ แคว้นศักดินาซัตสึมะ เขาเป็นพระญาติชั้นที่ 2 กับอดีตจักรพรรดิ สมเด็จพระจักรพรรดิอากิฮิโตะ

สึเนนาริทำงานให้กับบริษัทเดินเรือสมุทร นิปปงยูเซ็ง เป็นเวลาหลายปี ก่อนจะเกษียณในเดือนมิถุนายนปี ค.ศ. 2002 และเป็นประธานของมูลนิธิไม่แสวงหาผลกำไร มูลนิธิโทกูงาวะเมโมเรียล องค์กรไม่แสวงหากำไรนี้มีจุดมุ่งหมายเพื่ออนุรักษ์สมบัติทางวัฒนธรรมที่เหลืออยู่ของตระกูลโทกูงาวะ ซึ่งหลายชื้นสูญหายในการปฏิรูปเมจิและการทิ้งระเบิดของสหรัฐในสงครามโลกครั้งที่สอง ใน ค.ศ. 2007 สึเนนาริตีพิมพ์หนังสือชื่อ *เอโดะ โนะ อิเด็นชิ* (江戸の遺伝子) ที่เผยแพร่เป็นภาษาอังกฤษภายใต้ชื่อ *The Edo Inheritance* ใน ค.ศ. 2009 ซึ่งพยายามจะโต้แย้งความเชื่อทั่วไปในหมู่ชาวญี่ปุ่นว่ายุคเอโดะ (เป็นช่วงที่ตระกูลโทกูงาวะของเขาปกครองญี่ปุ่นในฐานะ*[[โชกุน]]*) คือยุคมืดที่ญี่ปุ่นตัดขาดจากโลกและล้าหลัง ในทางตรงข้าม เขาโต้แย้งว่านี่เป็นช่วงเวลาแห่งสันติภาพและความเจริญรุ่งเรืองที่เกิดขึ้นในช่วง 250 ปีที่ผ่านมา นำมาซึ่งการปฏิรูปเศรษฐกิจครั้งสำคัญ การเติบโตของวัฒนธรรมเมืองที่มีความซับซ้อน และการพัฒนาสังคมที่เป็นเมืองมากที่สุดในโลก

โทกูงาวะสละตำแหน่งหัวหน้าตระกูลโทกูงาวะในวันที่ 1 มกราคม ค.ศ. 2023 โทกูงาวะ อิเอฮิโระ บุตรชายของเขา รับตำแหน่งนั้นต่อ

## อ้างอิง

## อ่านเพิ่ม
*
*
*
*

## แหล่งข้อมูลอื่น
* Homepage of the Tokugawa Memorial Foundation 
* Climate Witness: Tsunenari Tokugawa, Japan (WWF)

หมวดหมู่:ตระกูลไอซุ-มัตสึไดระ
หมวดหมู่:ศิษย์จากมหาวิทยาลัยกากูชูอิง
หมวดหมู่:นักธุรกิจชาวญี่ปุ่น
หมวดหมู่:ขุนนางจากโตเกียว
หมวดหมู่:ตระกูลโทกูงาวะ
อันดับกระแต

thumb|ฟันของกระแต

**กระแต** () เป็นอันดับของสัตว์เลี้ยงลูกด้วยนมขนาดเล็กอันดับหนึ่ง ใช้ชื่ออันดับว่า Scandentia 

กระแต มีลักษณะโดยรวมคล้ายกับกระรอก ซึ่งเป็นสัตว์ที่อยู่ในอันดับสัตว์ฟันแทะ (Rodentia) รวมทั้งมีพฤติกรรมความเป็นอยู่ที่คล้ายกัน หากแต่กระแตมีปากยื่นยาวกว่ากระรอก มีฟันเล็กหลายซี่ ไม่ได้เป็นฟันแทะ แบ่งออกเป็นฟันตัด 4 ซี่ ที่ขากรรไกรบน และ 6 ซี่ที่ขากรรไกรล่าง สามารถเขียนเป็นสูตรได้ว่า  จึงไม่สามารถที่จะกัดแทะผลไม้หรือไม้เปลือกแข็งอย่างกระรอกได้  และมีนิ้วที่ขาคู่หน้า 5 นิ้ว ที่เจริญและใช้ในการหยิบจับได้ดี เหมือนเช่นสัตว์ในอันดับไพรเมต (Primate) หรืออันดับวานร  กระแตมีขนปกลุมลำตัวสีเขียวหรือสีน้ำตาลเหมือนกระรอก  มีหางยาวประมาณ 12-19 เซนติเมตร

กระแต นั้นหากินทั้งบนพื้นดิน โคนต้นไม้ และบนต้นไม้ กินได้ทั้งพืช และสัตว์เล็ก ๆ อย่าง แมลง หรือหนอน  เป็นอาหาร โดยมากจะหากินในเวลากลางคืน และอาศัยอยู่ตามลำพังเพียงตัวเดียว แต่บางครั้งก็พบอยู่ด้วยกัน 2-3 ตัว เป็นฝูงเล็ก ๆ ออกลูกครั้งละ 2-3 ตัว โดยที่ก็ตกเป็นอาหารของสัตว์กินเนื้อขนาดใหญ่กว่า เช่น ชะมด หรืออีเห็น, แมวป่า หรือนกล่าเหยื่อ อย่าง เหยี่ยว หรืออินทรี ด้วย 

กระแต กระจายพันธุ์อยู่ทั่วไปในป่าทวีปเอเชียแถบเอเชียใต้และเอเชียอาคเนย์ มีทั้งหมด 19 ชนิด 5 สกุล แบ่งออกได้เป็น 2 วงศ์ (ดูในตาราง) พบในประเทศไทย 5 ชนิด คือ กระแตเหนือ (*Tupaia belangeri*) และกระแตใต้ หรือกระแตธรรมดา (*T. glis*), กระแตเล็ก (*T. minor*), กระแตหางขนนก (*Ptilocercus lowii*) และกระแตหางหนู (*Dendrogale murina*) 

เดิม กระแตเคยถูกจัดรวมอยู่อันดับเดียวกับอันดับสัตว์กินแมลง (Insectivora) เช่น หนูผี แต่ปัจจุบันได้ถูกแบ่งออกเป็นอันดับต่างหาก และกระแตถูกสันนิษฐานว่ามีบรรพบุรุษร่วมกันกับอันดับไพรเมตด้วย ด้วยมีนิ้วที่เท้าหน้าคล้ายคลึงกัน โดยวิวัฒนาการแยกออกจากกันในยุคอีโอซีนตอนกลาง 

## อ้างอิง

## แหล่งข้อมูลอื่น

หมวดหมู่:สัตว์เลี้ยงลูกด้วยน้ำนม
หมวดหมู่:อันดับกระแต
สนธิสัญญาโรม

**สนธิสัญญาโรม** มีชื่ออย่างเป็นทางการว่า **สนธิสัญญาจัดตั้งประชาคมเศรษฐกิจยุโรป** เป็นความตกลงระหว่างประเทศซึ่งนำไปสู่การก่อตั้งประชาคมเศรษฐกิจยุโรปในวันที่ 1 มกราคม ค.ศ. 1958 มีการลงนามเมื่อวันที่ 25 มีนาคม ค.ศ. 1957 โดยเบลเยียม ฝรั่งเศส อิตาลี ลักเซมเบิร์ก เนเธอร์แลนด์และเยอรมนีตะวันตก คำว่า "เศรษฐกิจ" ถูกลบออกจากชื่อสนธิสัญญา โดยสนธิสัญญามาสตริกต์ ใน ค.ศ. 1993 และสนธิสัญญาดังกล่าวเปลี่ยนใหม่เป็นสนธิสัญญาว่าด้วยการทำหน้าที่ของสหภาพยุโรป เมื่อสนธิสัญญาลิสบอนมามีผลใช้บังคับใน ค.ศ. 2009

ประชาคมเศรษฐกิจยุโรปเสนอให้ค่อยๆ ปรับภาษีศุลกากรลดลง และจัดตั้งสหภาพศุลกากร มีการเสนอใช้จัดตั้งตลาดร่วมสินค้า แรงงาน บริการและทุนภายในรัฐสมาชิกประชาคมเศรษฐกิจยุโรป และยังได้เสนอให้จัดตั้งนโยบายการขนส่งและเกษตรร่วมและกองทุนสังคมยุโรป สนธิสัญญายังได้ก่อตั้งคณะกรรมาธิการยุโรป
 
หมวดหมู่:สนธิสัญญาในคริสต์ศตวรรษที่ 20
หมวดหมู่:ประชาคมเศรษฐกิจยุโรป
หมวดหมู่:พ.ศ. 2500
แอนตาร์กติกาของอาร์เจนตินา

**อาร์เจนไทน์แอนตาร์กติกา** () หรือ **อันตาร์ตีดาอาร์เฮนตินา** () เป็นส่วนหนึ่งของแอนตาร์กติกาที่อาร์เจนตินาใช้อ้างสิทธิ์ว่าเป็นของตน ประกอบด้วยคาบสมุทรแอนตาร์กติกและส่วนที่เป็นสามเหลี่ยมยื่นไปถึงขั้วโลกใต้ จำกัดขนาดโดยเมอริเดียน 25° ตะวันตก และ 74° ตะวันตก และเส้นขนาน 60° ใต้

## อ้างอิง

หมวดหมู่:ประเทศอาร์เจนตินา
หมวดหมู่:การอ้างสิทธิเหนือดินแดนในแอนตาร์กติกา
กฎผู้เล่นแต่งตั้ง

**กฎผู้เล่นแต่งตั้ง** () หรือมีชื่อลำลองว่า **กฎ[[เดวิด เบคแคม]]** เป็นกฎที่เป็นส่วนหนึ่งของกฎข้อบังคับเพดานเงินเดือนในเมเจอร์ลีกซอกเกอร์ ตั้งแต่ฤดูกาล 2007 โดยกฎอนุญาตให้ทีมในเอ็มแอลเอสเซ็นสัญญากับผู้เล่นที่อยู่นอกลีก โดยพิจารณาเงินเดือนเป็นพิเศษ เพื่อให้ทีมแข่งขันให้ทีมสร้างนักเตะมีชื่อเสียง ในตลาดฟุตบอลระหว่างประเทศ

## อ้างอิง

หมวดหมู่:คำศัพท์ฟุตบอล
หมวดหมู่:เดวิด เบคแคม
เหตุเพลิงไหม้โรงงานไทรแองเกิลเชิร์ตเวสต์

**เหตุเพลิงไหม้โรงงานไทรแองเกิลเชิร์ตเวสต์**ในนครนิวยอร์กเมื่อวันที่ 25 มีนาคม ค.ศ. 1911 เป็นภัยพิบัติทางอุตสาหกรรมครั้งที่มีผู้เสียชีวิตมากที่สุดในประวัติศาสตร์นครนิวยอร์ก และยังเป็นการสูญเสียชีวิตสูงสุดเป็นอันดับสี่จากอุบัติเหตุทางอุตสาหกรรมในประวัติศาสตร์สหรัฐอเมริกา นอกจากนี้ ยังเป็นภัยพิบัติครั้งที่มีผู้เสียชีวิตมากที่สุดเป็นอันดับสองในนครนิวยอร์ก หลังการไหม้ของเรือ *เจเนอรัล สโลคัม* เมื่อวันที่ 15 มิถุนายน ค.ศ. 1904 กระทั่งการทำลายเวิลด์เทรดเซ็นเตอร์ในอีก 90 ปีให้หลัง เพลิงไหม้ครั้งนี้เป็นเหตุให้มีคนงานทอผ้าเสียชีวิต 146 คน ซึ่งสาเหตุการเสียชีวิตมีถูกไฟ สำลักควัน หรือตกจากอาคารจนเสียชีวิต เหยื่อส่วนใหญ่เป็นหญิงอพยพชาวยิวและอิตาลีล่าสุดอายุระหว่างสิบหกถึงยี่สิบสามปี เหยื่ออายุมากที่สุดมีอายุ 48 ปี ส่วนที่อายุน้อยที่สุดเป็นเด็กหญิงวัยสิบสี่สองคน

เพราะผู้จัดการได้ล็อกประตูไปยังปล่องบันไดและทางออก ซึ่งเป็นการปฏิบัติทั่วไปในสมัยนั้นเพื่อป้องกันการลักขโมยและการพักโดยไม่ได้รับอนุญาต คนงานจำนวนมากผู้ไม่สามารถหนีออกจากอาคารได้จึงกระโดดลงจากชั้นแปด ชั้นเก้าและชั้นสิบไปยังถนนเบื้องล่าง เหตุเพลิงไหม้ครั้งนี้ทำให้ฝ่ายนิติบัญญัติกำหนดให้เพิ่มมาตรฐานความปลอดภัยโรงงานและช่วยกระตุ้นการเติบโตของสหภาพคนงานทอผ้าสตรีระหว่างประเทศ ซึ่งต่อสู้เพื่อสภาพการทำงานที่ดีกว่าสำหรับคนงานโรงงานนรก (sweatshop)

## อ้างอิง

## แหล่งข้อมูลอื่น

* Chronology of events 

พ
พ
หมวดหมู่:อัคคีภัยที่ซึ่งเส้นทางหนีไฟถูกปิดกั้น
ฮวน ปาโบล อังเฮล

**ควน ปาโบล อังเคล อารานโก** ( ,เกิด 24 ตุลาคม ค.ศ. 1975 ทีเมเดยิน ประเทศโคลอมเบีย) เป็นอดีตนักฟุตบอลชาวโคลอมเบีย เล่นในตำแหน่งกองหน้า

เขาเริ่มต้นอาชีพค้าแข้งกับสโมสรนาซีโอนาล ซึ่งเขาช่วยให้ทีมคว้าแชมป์ลีกได้ในปี ค.ศ. 1994 จากนั้นจึงย้ายไปสโมสรริเบร์เปลตในอาร์เจนตินาเพื่อแทนที่เอร์นัน เกรสโป ที่ย้ายออกจากทีม ซึ่งเขาเป็นผู้ทำประตูสูงสุดของลีกในปี ค.ศ. 2000 ปีถัดมาเขาย้ายไปยุโรปโดยร่วมทีมกับสโมสรฟุตบอลแอสตันวิลลาในพรีเมียร์ลีกด้วยค่าตัว 9.5 ล้านปอนด์ ซึ่งเป็นสถิติสโมสร ในปี ค.ศ. 2007 เขาย้ายไปสหรัฐอเมริกา ซึ่งเขาได้เล่นให้กับสามสโมสรในเมเจอร์ลีกซอกเกอร์ ก่อนจะกลับมาที่อัตเลตีโก นาซีโอนาล ในปี ค.ศ. 2013 และยุติอาชีพค้าแข้งในปีถัดมา

อังเฆลเป็นพ่อของโตมัส อังเฆล (Tomás Ángel) ซึ่งปัจจุบันเล่นในตำแหน่งกองหน้าให้กับสโมสรฟุตบอลแซนดีเอโก

## อ้างอิง

หมวดหมู่:นักฟุตบอลชาวโคลอมเบีย
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:บุคคลจากเมเดยิน
หมวดหมู่:กองหน้าฟุตบอล
หมวดหมู่:คริสต์ศาสนิกชนนิกายโรมันคาทอลิกชาวโคลอมเบีย
วอลเลย์บอลชายไทยแลนด์ลีก

**วอลเลย์บอลชายไทยแลนด์ลีก** () เป็นการแข่งขันวอลเลย์บอลลีกอาชีพระดับสูงสุดของประเทศไทย ก่อตั้งใน พ.ศ. 2549 ภายใต้การบริหารของสมาคมกีฬาวอลเลย์บอลแห่งประเทศไทย  ซึ่งปัจจุบันมีทีมเข้าแข่งขันทั้งหมด 8 ทีม และมีการแข่งขันแบบพบกันหมดในระบบเหย้าและเยือน 

เมื่อจบฤดูกาล 2 ทีมอันดับสุดท้ายของตารางจะหมดสิทธิ์แข่งขันในไทยแลนด์ลีก และทีมจากวอลเลย์บอลโปรชาเลนจ์จะเลื่อนชั้นขึ้นมา โดยแชมป์ประจำฤดูกาลจะได้ผ่านเข้าไปเล่นในวอลเลย์บอลชิงแชมป์สโมสรเอเชีย

แชมป์ฤดูกาล 2024-25 คือ นครราชสีมา คิวมินซี วีซี

## สโมสรในฤดูกาล 2024-25
ผลการจับสลากได้รับการประกาศเมื่อวันที่ 7 ธันวาคม พ.ศ. 2568

## ทำเนียบผู้ชนะเลิศ

## จำนวนครั้งที่ชนะเลิศ

## ผู้เล่นทรงคุณค่า
* 2006 –  รณรงค์ จารุเพ็ง (นครปฐม)
* 2008 –  วันชัย ทัพวิเศษ (นครราชสีมา) 
* 2010 –  จิรายุ รักษาแก้ว (ชากังราว-ทหารอากาศ)
* 2011 –  กิตติคุณ ศรีอุทธวงศ์ (เรารักชลบุรี-อี.เทค.-แอร์ฟอร์ซ)
* 2012 –  กิตติคุณ ศรีอุทธวงศ์ (ชลบุรี-อี.เทค-แอร์ฟอร์ซ)
* 2013 –  วันชัย ทัพวิเศษ (นครราชสีมา) 
* 2014 –  วันชัย ทัพวิเศษ (นครราชสีมา) 
* 2015 –  วันชัย ทัพวิเศษ (นครราชสีมา) 
* 2016 –  กิตติคุณ ศรีอุทธวงศ์ (วิง 46 พิษณุโลก)
* 2017 –  กิตติคุณ ศรีอุทธวงศ์ (เอ็นเค ฟิตเนส สมุทรสาคร)
* 2018 –  สราญจิต เจริญสุข (นครราชสีมา เดอะมอลล์ วีซี) 
* 2019 –  กันตพัฒน์ คูณมี (แอร์ฟอร์ซ)
* 2020 –  วันชัย ทัพวิเศษ (นครราชสีมา เดอะมอลล์ วีซี) 
* 2021 –  จานิตา สุรัต (นครราชสีมา เดอะมอลล์ วีซี) 
* 2022 –  อดิพงษ์ ผลภิญโญ (ไดมอนด์ ฟู้ด-ไฟน์เชฟ สปอร์ต คลับ) 
* 2023 –  คังกัล ทามิรา (นครราชสีมา ฮุ่ยหวาง คิวมินซี วีซี)
* 2024 –  อิสลอมจอน โซบีรอฟ (นครราชสีมา คิวมินซี วีซี)
* 2025 –  อนุรักษ์ พันธ์รัมย์ (นครราชสีมา คิวมินซี วีซี)

## ดูเพิ่ม
* วอลเลย์บอลหญิงไทยแลนด์ลีก
* วอลเลย์บอลโปรชาเลนจ์
* วอลเลย์บอลไทยเดนมาร์คซูเปอร์ลีก
* วอลเลย์บอลอะคาเดมีลีก

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* เว็บไซต์สถิติวอลเลย์บอลไทยแลนด์ลีกอย่างเป็นทางการ
* 


หมวดหมู่:ลีกกีฬาในประเทศไทย
หมวดหมู่:ลีกกีฬาอาชีพในประเทศไทย
หมวดหมู่:วอลเลย์บอลในประเทศไทย
ไทย
ไทยแลนด์ลีก
หมวดหมู่:ลีกกีฬาที่ก่อตั้งในปี พ.ศ. 2549
อีซัก เกวงกา

**ชูอัน อีซัก เกวงกา โลเปซ** () เกิดเมื่อวันที่ 27 เมษายน ค.ศ. 1991 เป็นนักฟุตบอลอาชีพชาวสเปน ปัจจุบันเล่นให้กับเดปอร์ติโบเดลาโกรุญญา ในตำแหน่งกองหน้า หรือปีก ปีกซ้าย
## แหล่งข้อมูลอื่น
*FC Barcelona official profile
*BDFutbol profile
*Futbolme profile 
*Transfermarkt profile

หมวดหมู่:นักฟุตบอลชาวสเปน
หมวดหมู่:นักฟุตบอลชาวกาตาลา
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:บุคคลจากเรอุส
หมวดหมู่:กองหน้าฟุตบอล
หมวดหมู่:ปีกฟุตบอล
ทีมแห่งปีของยูฟ่า

**ทีมแห่งปีของยูฟ่า** () เป็นรางวัลที่มอบโดยยูฟ่า จากการสำรวจผ่านทางเว็บไซต์อย่างเป็นทางการ รางวัลนี้มอบมาตั้งแต่ปี ค.ศ. 2001 โดยให้ผู้เล่นอินเทอร์เน็ตเลือกผู้เล่น 11 คน และโค้ช โดยอาศัยเกณฑ์จากสมรรถภาพของผู้เล่นนั้นในฟุตบอลยุโรปและการแข่งขันระหว่างประเทศ ผลการสำรวจปี ค.ศ. 2010 มีผู้ร่วมลงคะแนนเสียงเกือบ 12 ล้าน

## ทีมแห่งปีของยูฟ่า 2001

*Coach*:  Gérard Houllier  *[[Liverpool F.C.|Liverpool]]*

## ทีมแห่งปีของยูฟ่า 2002

*Coach*:  Şenol Güneş  *[[Turkish national football team|Turkey]] *

## ทีมแห่งปีของยูฟ่า 2003

*Coach*:  José Mourinho  *[[F.C. Porto|FC Porto]] *

## ทีมแห่งปีของยูฟ่า  2004

*Coach*:  José Mourinho  *[[F.C. Porto|FC Porto]]*

## ทีมแห่งปีของยูฟ่า  2005

*Coach*:  José Mourinho  *[[Chelsea F.C.|Chelsea]] *

## ทีมแห่งปีของยูฟ่า  2006

*Coach*:  Frank Rijkaard  *[[FC Barcelona|Barcelona]] *

## ทีมแห่งปีของยูฟ่า  2007

*Coach*:  Alex Ferguson  *[[Manchester United F.C.|Manchester United]] *

## ทีมแห่งปีของยูฟ่า  2008

*Coach*:  Alex Ferguson  *[[Manchester United F.C.|Manchester United]] *

## ทีมแห่งปีของยูฟ่า  2009

*Coach*:  Josep Guardiola   Barcelona

## ทีมแห่งปีของยูฟ่า  2010

*Coach*:  José Mourinho   Internazionale / Real Madrid

## ทีมแห่งปีของยูฟ่า  2011

*Coach*:  Josep Guardiola   Barcelona

## ทีมแห่งปีของยูฟ่า 2012

*Coach*:  Fabio Cannavaro /   Barcelona

## อ้างอิง

หมวดหมู่:รางวัลฟุตบอล
หมวดหมู่:รางวัลยูฟ่า
อาร์เยิน โรบเบิน

**อาร์เยิน โรบเบิน** (; เกิด 23 มกราคม ค.ศ. 1984) เป็นอดีตนักฟุตบอลชาวดัตช์ เล่นในตำแหน่งปีกให้กับโกรนิงเงินเป็นสโมสรสุดท้าย เคยเล่นให้กับสโมสรฟุตบอลเยอรมันในบุนเดิสลีกา สโมสรฟุตบอลไบเอิร์นมิวนิก ตำแหน่งกองหน้า แต่โดยมากเขาเล่นในตำแหน่งปีก เขาเป็นที่รู้จักในฐานะผู้เล่นที่มีทักษะการเลี้ยงบอล ความเร็ว ความสามารถในการส่งข้ามลูกบอลและความแม่นยำในการยิงระยะไกล เขาเป็นส่วนหนึ่งในทีมฟุตบอลทีมชาติเนเธอร์แลนด์ และลงแข่งในยูโร 2004, ฟุตบอลโลก 2006, ยูโร 2008 และฟุตบอลโลก 2010

โรบเบินลงเล่นกับสโมสรฟุตบอลโครนิงเงิน (FC Groningen) เขาเล่นในฤดูกาล 2000–01 ต่อจากนั้นเซ็นสัญญากับเปเอสเฟ ไอนด์โฮเฟิน (PSV Eindhoven) ที่นี่เขาได้รับรางวัลผู้เล่นดาวรุ่งแห่งปีของเนเธอร์แลนด์ และยังได้แชมป์ลีกเอเรอดีวีซี ในฤดูกาลต่อมาสโมสรอังกฤษ มีความสนใจที่จะเซ็นสัญญากับเขา และหลังจากการเจรจาอันยืดเยื้อ เขาร่วมกับสโมสรฟุตบอลเชลซีหลังปิดฤดูกาล 2004

โรบเบินเปิดตัวเล่นกับเชลซีได้ช้าเนื่องจากเขาบาดเจ็บ เมื่อสมบูรณ์เขาช่วยให้เชลซีชนะเลิศในพรีเมียร์ลีกได้ 2 ฤดูกาลติดต่อกัน และยังติดอยู่ในชื่อผู้เล่นพรีเมียร์ลีกแห่งเดือน ในเดือนพฤศจิกายน ค.ศ. 2005 หลังจากฤดูกาลที่ 3 ในอังกฤษ ซึ่งเขามีอาการบาดเจ็บ โรบเบินย้ายมาอยู่กับสโมสรฟุตบอลเรอัลมาดริดในลาลิกา ด้วยค่าตัว 35 ล้านยูโร ในเดือนสิงหาคม ค.ศ. 2009 โรบเบินย้ายมาอยู่กับสโมสรฟุตบอลไบเอิร์นมิวนิก ด้วยค่าตัวราว 25 ล้านยูโร เขายิง 2 ประตูในนัดเปิดตัว ในฤดูการแรกของเขาที่มิวนิก สโมสรชนะในลีก ถือเป็นชัยชนะในลีกเป็นครั้งที่ 5 ของเขาใน 8 ปี และทีมเข้าสู่รอบตัดสินยูฟ่าแชมเปียนส์ลีก และเป็นผู้ยิงในช่วงท้ายเวลาของรองชิงชนะเลิศทำให้มิวนิกชนะโบรุสซีอาดอร์ทมุนท์ ไป 2-1 ประตู ทำให้ทีมได้แชมป์ยูฟ่าแชมเปียนส์ลีกเป็นสมัยที่ 5 และโรบเบินได้รับเลือกเป็นแมนออฟเดอะแมตช์ด้วย

## อ้างอิง

หมวดหมู่:นักฟุตบอลชาวดัตช์
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:ผู้เล่นในบุนเดิสลีกา
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:บุคคลจากจังหวัดโกรนิงเงิน
หมวดหมู่:กองหน้าฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ปีกฟุตบอล
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
พระมหากษัตริย์ซาอุดีอาระเบีย

**พระมหากษัตริย์ซาอุดีอาระเบีย** หรือเรียกอย่างเป็นทางการว่า **พระมหากษัตริย์แห่งราชอาณาจักรซาอุดีอาระเบีย** () เป็นประมุขแห่งรัฐผู้ปกครองราชอาณาจักรซาอุดีอาระเบียที่มีอำนาจเด็ดขาด และเป็นประมุขของราชวงศ์ซะอูด

## รายพระนาม (1932-ปัจจุบัน)

### ราชวงศ์ซะอูด (อังกฤษ: Saud dynasty )

## อ้างอิง

หมวดหมู่:พระมหากษัตริย์ซาอุดีอาระเบีย
ซ
ร
มวลนิ่ง

**มวลนิ่ง** () คือคุณสมบัติของพลังงานและโมเมนตัมรวมของวัตถุหรือระบบกายภาพหนึ่งๆ ที่ไม่แปรเปลี่ยนไปเลยในทุกกรอบอ้างอิง เมื่อตัวระบบทั้งหมดนั้นหยุดนิ่ง (หรือเทียบได้ว่า มีค่าโมเมนตัมรวมเป็นศูนย์) มวลนิ่งจะมีค่าเท่ากับพลังงานรวมของระบบ หารด้วย c2 โปรดอ่านเพิ่มเติมเกี่ยวกับนิยามของมวล จาก ความสมมูลระหว่างมวล-พลังงาน  ทั้งนี้ เนื่องจากมวลของระบบจะต้องวัดด้วยมาตรวัดน้ำหนักหรือมวลในกรอบอ้างอิงที่ระบบมีโมเมนตัมรวมเป็นศูนย์ ดังนั้นมาตรวัดนั้นๆ จึงถือเป็นการวัดมวลนิ่งของระบบเสมอ

## อ้างอิง
* 
* 

หมวดหมู่:ทฤษฎีสัมพัทธภาพ
หมวดหมู่:มวล
หมวดหมู่:หลักการสำคัญของฟิสิกส์
หมวดหมู่:พลังงานในฟิสิกส์
หนูผีจิ๋ว

**หนูผีจิ๋ว** หรือ **หนูผีอีทรัสแคน** (, ) เป็นหนูผีชนิดหนึ่ง

หนูผีจิ๋ว มีเท้าหลังสั้นมากและมีสีคล้ำในตัวเต็มวัย กะโหลกลาดแบน จมูกแหลมยาวมาก ตามีขนาดเล็กมาก ใบหูมีขนาดใหญ่เมื่อเทียบกับขนาดลำตัว มีความจากหลายจมูกถึงรูทวารเพียง 4–5.6 เซนติเมตร และมีน้ำหนักเพียง 1.8 กรัม เท่านั้น ซึ่งครั้งหนึ่งเคยถูกจัดให้เป็นสัตว์เลี้ยงลูกด้วยนมที่มีขนาดเล็กที่สุดในโลกมาแล้ว ก่อนจะถูกแทนที่ตำแหน่งนี้ด้วยการค้นพบค้างคาวคุณกิตติ (*Craseonycteris thonglongyai*) ในเวลาต่อมา

หนูผีจิ๋ว มีพฤติกรรมชอบอาศัยในที่เปียกชื้นและมีหญ้าขึ้นรก หากินแมลงขนาดเล็กชนิดต่าง ๆ ตามพื้นดินเป็นอาหาร 

ไม่จัดว่าเป็นสัตว์ป่าคุ้มครองแต่อย่างใด พบกระจายพันธุ์ในทวีปยุโรป, แอฟริกาเหนือ และบางส่วนในทวีปเอเชีย สำหรับในประเทศไทย พบได้ในป่าในภาคเหนือ ยกเว้นภาคตะวันออกเฉียงเหนือ 

## อ้างอิง

## แหล่งข้อมูลอื่น

*วิดีโอหนูผีจิ๋ว
หมวดหมู่:วงศ์หนูผี
หมวดหมู่:สัตว์ที่พบในประเทศไทย
หมวดหมู่:สัตว์ที่พบในทวีปยุโรป
หมวดหมู่:สัตว์ที่พบในทวีปแอฟริกา
หมวดหมู่:สัตว์ที่พบในทวีปเอเชีย